φύλλο 5 
Φλεβάρης 2014 
διανέμετοα δωρεάν 


Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 



ΑΡΑΜΑΤΙΚΕΣ ΠΕΡΙΚΟΠΕΣ 
ΣΤΗΝ ΠΡΩΤΟΒΑΘΜΙΑ ΠΕΡΙΘΑΛΨΗ 


Τα πάνω κάτω στον τομέα της Δημόσιας Υγείας μετά την κατάργηση του ΕΟΠΥΎ. 
Τι σημαίνει το κλείσιμο του πολυϊατρείου στη Νέα Φιλαδέλφεια. 


Ενοποίηση των κλάδων υγεί¬ 
ας 10 ασφαλιστικών ταμεί¬ 
ων. Δημιουργία ΕΟΠΥΥ και 
κατάργησή του. Δημιουργία 
του ΠΕΔΥ. Και μέσα στο μάτι 
του κυκλώνα, ο ασφαλι¬ 
σμένος που έχει ανάγκη την 
ιατρική γνωμάτευση, την 
παροχή φαρμάκων ή την πε¬ 
ρίθαλψη για τις οποίες έχει 
πληρώσει αδρά. 

Στην Ελλάδα των Μνημονίων 
οι κοινωνικές κατακτήσεις χάνο¬ 
νται η μία μετά την άλλη. Δικαιώ¬ 
ματα των πολιτών, που αποκτή¬ 
θηκαν με αγώνες και χρήματα 
που για χρόνια πλήρωναν μέσω 
εισφορών, θυσιάζονται στο πλαί¬ 
σιο των περικοπών που συνεχώς 
εξαγγέλει η κυβέρνηση. Αλώβη¬ 
τος δε θα μπορούσε να παρα- 
μείνει και ο τομέας της Δημόσιας 
Υγείας. Κι ενώ λοιπόν τόσα χρό¬ 
νια οι ιθύνοντες ευαγγελίζονται 
την ενίσχυση της πρωτοβάθμιας 
περίθαλψης με απώτερο στόχο 
την αποφόρτιση των νοσοκο¬ 
μείων από περιστατικά που δε 
χρήζουν νοσοκομειακής παρα¬ 
κολούθησης και περίθαλψης, 
τώρα ουσιαστικά συρρικνώνουν 
και οδηγούν προς την εξαφάνιση 
τη δημόσια πρωτοβάθμια περί¬ 
θαλψη. 


Τους τελευταίους μήνες στο 
στόχαστρο της κυβέρνησης βρί¬ 
σκεται ο Εθνικός Οργανισμός 
Παροχής Υπηρεσιών Υγείας, 
γνωστός και ως ΕΟΠΥΥ Μια 
γρήγορη ματιά στο σύντομο πα¬ 
ρελθόν του θα βοηθούσε ώστε 
α διασαφηνιστεί η κατάσταση. 
Στις αρχές του 2Θ12 ξεκίνησε 
η λειτουργία του Εθνικού Ορ¬ 
γανισμού Παροχής Υπηρεσιών 
Υγείας με το νόμο 2456/2Θ11 
και με σκοπό την παροχή υπη¬ 
ρεσιών υγείας από έναν ενιαίο 
εθνικό φορέα. Ο ΕΟΠΥΥ προήλ¬ 
θε από συνένωση των Κλάδων 
Υγείας των ασφαλιστικών Τα¬ 
μείων ΙΚΑ, ΟΓΑ, ΟΑΕΕ, ΟΠΑΔ, 
ΤΥΔΚΥ, ΝΑΤ, ΤΑΥΤΕΚΩ, ΕΤΑΑ, 
ΕΤΑΠ-ΜΜΕ και του Αιμενικού. 

Πριν προλάβουν να συμπλη¬ 
ρωθούν δύο χρόνια από τη δη¬ 
μιουργία του ΕΟΠΥΥ ήρθε η 
κατάργησή και η αντικατάστασή 
του από άλλο φορέα με το όνο¬ 
μα ΠΕΔΥ (Πρωτοβάθμιο Εθνικό 
Δίκτυο Υγείας). Σύμφωνα με το 
νομοσχέδιο ο νέος Οργανισμός 
δε θα διαθέτει μονάδες παροχής 
υπηρεσιών υγείας (πολυϊατρεία 
και εργαστήρια), καθώς θα λει¬ 
τουργεί ως «αγοραστής» υπη¬ 
ρεσιών υγείας από το δημόσιο 
σύστημα υγείας και τον ιδιωτικό 
τομέα υγείας. Με λίγα και απλά 


λόγια, το ΠΕΔΥ θα κατευθύνει τα 
χρήματα που πληρώνουν οι φο¬ 
ρολογούμενοι, προς τα δημόσια 
νοσοκομεία και τις ιδιωτικές εται¬ 
ρίες παροχής υπηρεσιών υγείας, 
αγοράζοντας τις παρεχόμενες 
υπηρεσίες τους. 

Στο ίδιο νομοσχέδιο κατάρ¬ 
γησης του ΕΟΠΠΥ προβλέπεται 
και η ένταξη σε καθεστώς κινητι¬ 
κότητας και διαθεσιμότητας πε¬ 
ρίπου 8.ΘΘΘ γιατρών και λοιπών 
εργαζομένων στον ΕΟΠΥΥ Και 
πώς θα επιτευχθεί κάτι τέτοιο; 
Καταρχάς δεν προβλέπεται να 
προκηρυχθούν θέσεις γιατρών 
για την κάλυψη των κενών θέ¬ 
σεων που θα προκύψουν από 
συνταξιοδοτήσεις. Επίσης, με το 
νέο νομοσχέδιο οι γιατροί που 
εργάζονται στο ΠΕΔΥ θα απα¬ 
γορεύεται να διατηρούν ιδιωτικό 
ιατρείο, αφού όσοι παραμείνουν 
εργαζόμενοι στο δημόσιο φορέα 
θα έχουν σύμβαση αποκλειστι¬ 
κής συνεργασίας, που θα τους 
απαγορεύει να εργάζονται ως 
ιδιώτες. Μέχρι πρότινος οι για¬ 
τροί μπορούσαν να εξετάσουν 
2ΘΘ ασθενείς μηνιαίως που, πα- 
ρότι ασφαλισμένοι του ΕΟΠΥΥ, 
πλήρωναν 1θ ευρώ αντίτιμο 
για κάθε επίσκεψη. Για να δελε¬ 
αστούν λοιπόν και να αποφασί¬ 
σουν να κρατήσουν τα ιατρεία 
τους, αποχωρώντας από τον 
ΕΟΠΥΥ, διπλασιάζεται ο αριθμός 
των ασφαλισμένων που θα μπο¬ 
ρούν να εξετάσουν (διατηρώντας 
όμως τα 1 θ ευρώ ανά επίσκεψη). 
Αυτό σημαίνει ότι τους δίνεται η 
δυνατότητα να έχουν ένα εισόδη¬ 
μα της τάξεως των 4.ΘΘΘ ευρώ, 
το οποίο όμως θα προέρχεται 
αποκλειστικά από τους ασφαλι¬ 
σμένους, οι οποίοι όμως έχουν 
πληρώσει ήδη εισφορές. 

Εύλογα λοιπόν μπορεί να συ- 
μπεράνει κανείς πως το δημόσιο 
σύστημα υγείας πολύ σύντομα 
θα αδυνατεί να ανταποκριθεί στις 
ανάγκες που θα προκύπτουν και 
λόγω των περικοπών προσωπι¬ 
κού αλλά και λόγω της μείωσης 
των χρημάτων του προύπολογι- 
σμού, που θα αφορούν δαπάνες 
για την υγεία. Έτσι το κενό αυτό 
που πρόκειται να δημιουργηθεί, 
θα το καλύψει ο ιδιωτικός τομέας 
και με το αζημίωτο φυσικά. Γιατί 
αυτή τη στιγμή ο ιδιωτικός τομέ- 

Πώς είναι 
να πεινάς 
στη Νέα 
Φιλαδέλφεια; 


ΖΩΝΤΛΣ 

Σ' ΕΝΔΙΑΦΕΡΟΝΤΕΣ ΚΑΙΡΟΥΣ 

Ο μύθος λέει ότι στην Κίνα όταν κάποιος μισεί κάποιον, του εύχεται "να 
ζήσει σε ενδιαφέροντες καιρούς". Δεν ξέρουμε αν αληθεύει ο μύθος, ξέ¬ 
ρουμε όμως τι εννοεί, επειδή και εμείς ζούμε σε ενδιαφέροντες καιρούς: 

Πρώτα-πρώτα το γκρέμισμα του κοινωνικού κράτους έφτασε για τα 
καλά και στην περιοχή μας. Ιατρική φροντίδα τέλος για εμάς, αν αφή- 
σουμε τον "έτσι θέλω" Μπουμπούκο και την εγχώρια και διεθνή μνημο- 
νιακή παρέα του να κλείσουν το δικό μας πολυϊατρείο πρωτοβάθμιας 
περίθαλψης του πρώην ΙΚΑ και σύντομα πρώην ΕΟΠΥΥ στη Μηδείας 
1 θ. Περισσότερα στο διπλανό ρεπορτάζ. 

Δεν φτάνει όμως αυτό: Και η διαφθορά έφτασε - άκουσον άκουσον 
- στη Νέα Φιλαδέλφεια. Ή καλύτερα την ανακάλυψαν στο πρόσωπο 
του υποψήφιου δήμαρχου Φιλαδέλφειας-Χαλκηδόνας Χάρη Τομπού- 
λογλου. Σε τέτοιες υποθέσεις ποτέ δεν υπάρχει μόνο ένας «βρόμικος», 
όπου κι αν βάλεις τη μύτη σου βρομάει. Παρόλο που κάτι τέτοια τα 
σιχαινόμαστε, το Χαμπέρι βούτηξε μες την μπόχα και ασχολήθηκε με 
το θέμα (στη σελίδα 4). 

Φαίνεται ότι η ξεκάθαρη μας θέση ενάντια σε κάθε μορφή διαπλοκής, 
εκμετάλλευσης και εξουσίας ενοχλεί κάποιους. Τόσο που μετά από - 
ανύπαρκτη, όπως αποδείχτηκε - ανώνυμη τηλεφωνική καταγγελία για 
δήθεν ύπαρξη εκρηκτικών, η αστυνομία εισέβαλε στο σπίτι συντρόφου 
μας της Στρούγκας. Τα όργανα της «τάξης» δημιούργησαν μια κατά¬ 
σταση απόλυτης αταξίας, αδειάζοντας ό,τι ντουλάπα υπήρχε χωρίς βε¬ 
βαίως να βρουν τίποτα. Η ανακοίνωση της Στρούγκας στη σελίδα 3. 
Και οι ίδιοι ξέρουν ότι δεν θα μας φοβίσουν έτσι, απλά θα μας μεγαλώ¬ 
σουν την οργή. Σε αυτό στηριζόμαστε και στην δική σας αλληλεγγύη. 

Υπάρχουν όμως και καλά στους ενδιαφέροντες καιρούς. Σε αυτά με¬ 
τράμε την ευρεία γκάμα των άκρως ενδιαφερουσών εκδηλώσεων, πα¬ 
ραστάσεων, παιδικών εργαστηρίων κλπ. που πραγματοποιήθηκαν στη 
Στρούγκα τον τελευταίο καιρό. Διαβάστε γι’ αυτά στη σελίδα 3. Και αν 
σας άνοιξε η όρεξη, ελάτε στις επόμενες δράσεις του αυτοδιαχειριζόμε- 
νου στεκιού της περιοχής μας. Για το τι και το πότε προσέξτε τις αφίσες 
μας στους δρόμους της πόλης ή απλά επισκεφτείτε το μπλογκ μας στη 
διεύθυνση Ηΐ 1 ;ρ:// 5 ΐ;Γου§ει. 65 ρΐνΕ)Ιο§ 5 .η 6 ΐ;/. Εννοείται ότι η είσοδος είναι 
πάντα ελεύθερη. Σας περιμένουμε! 



ας υγείας συγκρατεί τις τιμές στις 
παρεχόμενες υπηρεσίες σε «λογι¬ 
κά» επίπεδα, λόγω της ύπαρξης 
των δημόσιων πολυϊατρείων και 
εργαστηρίων, που προσφέρουν 
τις ίδιες υπηρεσίες χωρίς επιπλέ¬ 
ον χρέωση. Όταν όμως αυτές οι 
δημόσιες δομές δε θα υπάρχουν, 
όπως εδώ και καιρό μεθοδεύεται, 
μπορεί εύκολα να εικάσει κανείς 
σε τι επίπεδα θα εκτιναχθούν αυ¬ 
τές οι τιμές. 

Με αυτόν τον τρόπο όμως 
χιλιάδες ασφαλισμένοι- φορο¬ 
λογούμενοι, που για χρόνια πλή¬ 
ρωναν ή πληρώνουν μέχρι και 
σήμερα ασφαλιστικές εισφορές, 
«μένουν στον αέρα» όταν, θε¬ 
ωρητικά πάντα, παρέχεται από 
το κράτος δημόσια και δωρεάν 
υγεία. Μα πώς μπορεί όμως να 
της αποδίδεται ο χαρακτηρισμός 
«δωρεάν», όταν έχουν δοθεί 
τόσα και τόσα χρήματα από τους 
ασφαλισμένους, όταν έχουν ήδη 
προπληρωθεί όλες οι παρεχόμε¬ 
νες υπηρεσίες; 

Ένα ακόμη ερώτημα που 
προκύπτει είναι το τι θα συμβεί 
με όσους ανθρώπους δεν έχουν 
ασφαλιστική κάλυψη, γεγονός 
που εν έτει 2Θ14 είναι πολύ συ¬ 
νηθισμένο λόγω της ανεργίας, 
που είναι ιδιαίτερα υψηλή. Στο 
νομοσχέδιο (άρθρο 1, παρ. 1 και 
3) αναφέρεται χαρακτηριστικά 
ότι οι υπηρεσίες πρωτοβάθμιας 
φροντίδας υγείας θα παρέχο¬ 
νται ισότιμα σε όλους τους πο¬ 
λίτες, ανεξαρτήτως κοινωνικής, 
οικονομικής ή επαγγελματικής 
κατάστασης, αλλά στο ίδιο νο¬ 
μοσχέδιο ο ΕΟΠΥΥ ορίζεται ως 
αγοραστής υπηρεσιών υγείας 
μόνο για τους ασφαλισμένους 
του. 

Στα της περιοχής μας 
ζητήματα 

Μια από τις μονάδες του ΕΟΠΥΥ 
που πρόκειται να καταργηθεί 
σύμφωνα με το νόμοσχέδιο είναι 
και αυτή της περιοχής μας. Οα 
ήταν διαφωτιστικό όμως να ανα¬ 
φερθούν ορισμένα στοιχεία που 
προέκυψαν από το ρεπορτάζ της 
εφημερίδας στο εν λόγω υποκα¬ 
τάστημα. 

Τις ιατρικές ανάγκες 
1ΘΘ.ΘΘΘ περίπου ασθενών, σε 



Να δώσουμε 
ένα τέλος στις 
τρομοεισβολές 


σε σπίτια 
αγωνιστών 



πρωτοβάθμιο επίπεδο, καλείται 
να καλύψει το υποκατάστημα της 
Νέας Φιλαδέλφειας, σύμφωνα 
με στοιχεία το ΙΚΑ ΕΤΑΜ. 

• 44 γιατροί 17 ειδικοτήτων 
απασχολούνται στην τοπική μο¬ 
νάδα. 

• 126.496 ασθενείς επισκέ- 
φτηκαν τα 19 ιατρεία, που δια¬ 
θέτει ο ΕΟΠΥΥ στη Νέα Φιλα¬ 
δέλφεια μόνο το Α εξάμηνο του 
2Θ13. Τα περισσότερα περιστα¬ 
τικά εξυπηρετήθηκαν από το 
ορθοπεδικό ιατρείο (14.4ΘΘ), το 
παθολογικό (13.2ΘΘ) και τους οι¬ 
κογενειακούς γιατρούς (11.52Θ). 

• 82.ΘΘΘ εξετάσεις (ακτινο¬ 
λογικές, μικροβιολογικές, νευ- 
ροφυσιολογικές, ακουολογικές, 
γυναικολογικές και πνευμονολο- 
γικές) πραγματοποιήθηκαν το Α 
εξάμηνο του 2Θ13. 

• Οι περιοχές που καλύπτο¬ 
νται από αυτό το υποκατάστημα 
είναι η Νέα Φιλαδέλφεια, η Νέα 
Χαλκηδόνα, η Μεταμόρφωση και 
τα Ανω Πατήσια. Βέβαια μετά την 
ενοποίηση όλων των ασφαλι¬ 
στικών φορέων εξυπηρετούνται 
και ασφαλισμένοι από τους γει¬ 
τονικούς δήμους των Αχαρνών, 


της Νέας Ιωνίας και των Αγίων 
Αναργύρων. 

Οι γιατροί αντιδρώντας στην 
κατάργηση του ΕΟΠΥΥ απερ- 
γούν από τις 25 Νοεμβρίου και 
συνέχιζαν την απεργία τους μέχρι 
και τις 7 Φεβρουάριου, οπότε 
και θα αποφάσιζαν τις επόμενες 
κινήσεις τους. Από τους περίπου 
6.ΘΘΘ γιατρούς, που εργάζονται 
σήμερα στο ΕΟΠΥΥ, απεργεί 
περίπου το 8Θ% σύμφωνα με 
στοιχεία που προέκυψαν από συ¬ 
νομιλία μας με εκπρόσωπο της 
επιτροπής αγώνα των γιατρών. 

Η κατάργηση του ΕΟΠΥΥ 
αφορά το σύνολο της κοινωνίας. 
Είναι μια ενέργεια που στρέφεται 
εναντίον όλων. Εργαζόμενοι και 
άνεργοι, ασφαλισμένοι του φο¬ 
ρέα και οι ίδιοι οι εργαζόμενοι 
του ΕΟΠΥΥ θίγονται ανεπανόρ¬ 
θωτα. Ο μόνος ωφελημένος από 
αυτήν την κατάργηση θα είναι 
ο ιδιωτικός τομέας υγείας. Έτσι 
αποδεικνύεται περίτρανα ότι η 
«κοινωνική πολιτική» είναι μια 
φράση κούφια, κενή ουσιαστι¬ 
κού νοήματος. Μια φράση που 
επαναλαμβάνεται ως επωδός. Το 
ζήτημα είναι ποια θα είναι η αντί¬ 
δραση όλων μας... 

πικαιφι 


Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 116, Νέα 
Φιλαδέλφεια, κάθε Τρίτη μετά τις 8.3Θ μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.3Θ μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί¬ 
σες στους τοίχους της πόλης και στην ηλεκτρονική διεύθυνση Η«ρ:// 
5τΓουξ;£ΐ.65ρίνΒΙοξ;$.η6τ. Ε-ιτι^ΐΙ επικοινωνίας: Η£ΐΒ6η@65ρίν.η6τ 










2 


Το Χαμπέρι 


Πώς είναι να πεινάς 
στη Νέα Φιλαδέλφεια; 


Η Νέα Φιλαδέλφεια, μια περιοχή όπου ιστορικά κατοι¬ 
κούν κυρίως υπάλληλοι και μικρομεσαίοι επιχειρημα¬ 
τίες, δεν έχει αποφυγει τις σκληρές συνέπειες της οικο¬ 
νομικής κρίσης. Στη βάση της κοινωνικής πυραμίδας, 
όλο και περισσότεροι άνθρωποι αδυνατούν να καλύ- 
ψουν τις στοιχειώδεις ανάγκες τους. Ποιος, όμως, βο¬ 
ηθά τους πεινασμένους της πόλης και πώς; Ποιο ρόλο 
παίζουν οι αρμόδιες υπηρεσίες του δήμου Φιλαδέλφει- 
ας-Χαλκηδόνας; 

Μια πρώτη απάντηση στα παραπάνω ερωτήματα δίνει μια 
πρόσφατη ευχαριστήρια επιστολή της δημάρχου προς τις 
επιχειρήσεις, τους φορείς και τους ιδιώτες οι οποίοι δωρίζουν 
τρόφιμα στην δομή παροχής συσσιτίων που λειτουργεί από 
τον Ιούνιο του 2013 στην περιοχή Απομάχων: «Με την πα¬ 
ρούσα επιστολή θα θέλαμε να σας εκφράσουμε την ευγνωμο¬ 
σύνη μας για την στήριξή σας στη λειτουργία της δομής των 
συσσιτίων, από την έναρξη του προγράμματος μέχρι και σήμε¬ 
ρα. Με τις προσφορές σας, υπήρξατε ουσιαστικοί αρωγοί στο 
έργο μας και συμβάλατε σημαντικά ώστε να καταφέρουμε να 
υλοποιήσουμε ένα τόσο δύσκολο και συνεχώς αυξανόμενο σε 
ανάγκες, πρόγραμμα». 

«Αομή συσσιτίων»: ΕΠΕΚΣΑ κι έχασα; 

Η επιστολή της δημάρχου δεν αναφέρει, βέβαια, όλη την 
αλήθεια, ούτε θίγει τον πυρήνα του προβλήματος. Το συσσί¬ 
τιο δεν ανήκει στον δήμο, ούτε είναι ο δήμος που το υλοποιεί. 
Πρόκειται για μία από τις επτά «δομές κοινωνικής αλληλεγγύ¬ 
ης» που υλοποιεί η Επιστημονική Εταιρεία για την Κοινωνική 
Συνοχή και Ανάπτυξη (ΕΠΕΚΣΑ) στους δήμους Φιλαδέλφει- 
ας-Χαλκηδόνας, Μεταμόρφωσης, Αυκόβρυσης-Πεύκης και 
Ηρακλείου. Οι δομές αυτές χρηματοδοτούνται από το ΕΣΠΑ. 
Η χρηματοδότηση έχει συνολικό ύψος 1.122.000 ευρώ για 
δύο χρόνια και έχει δοθεί απευθείας στην ΕΠΕΚΣΑ. Ο δήμος 
Φιλαδέλφειας-Χαλκηδόνας στο πλαίσιο αυτού του προγράμ¬ 
ματος έχει αναλάβει «να χαρτογραφήσει με συστηματικότητα 
τις ανάγκες στον χώρο των υπηρεσιών άμεσης κοινωνικής πα¬ 
ρέμβασης» και «να επιλύσει όλα τα ενδεχόμενα διαδικαστικά 
και θεσμικά ζητήματα για την ορθή λειτουργία της κοινωνικής 
δομής παροχής συσσιτίων, το κόστος των οποίων θα καλύψει 
ο δικαιούχος (ΕΠΕΚΣΑ) μέσω του έργου» (απόφαση δημοτι¬ 
κού συμβουλίου 70/2012). 

Μεταξύ των «διαδικαστικών ζητημάτων» που προβλέπει η 
συμφωνία δήμου-ΕΠΕΚΣΑ βρίσκεται, δηλαδή, και η διαδικασία 
εξεύρεσης των τροφίμων που είναι αναγκαία για να παρασκευ¬ 
αστεί καθημερινά το συσσίτιο. Εκτός εάν η ύπαρξη τροφίμων 
δεν θεωρείται αναγκαία προϋπόθεση για την ορθή λειτουργία 
του συσσιτίου κι άρα η ΕΠΕΚΣΑ απαλλάσσεται από την υπο¬ 
χρέωση να καλύψει το κόστος... 

Το συσσίτιο, βέβαια, καλύπτει μια πραγματική ανάγκη: στα 
τέλη του Γενάρη εξυπηρετούνταν 80 περίπου άτομα, άστεγοι, 
άνεργοι και οικογένειες που βρίσκονται κάτω από το όριο 
της φτώχειας. Η διανομή του φαγητού γίνεται κάθε μεσημέ¬ 
ρι. Η δομή απασχολεί επτά άτομα που έχουν προσληφθεί και 
πληρώνονται από την ΕΠΕΚΣΑ και το κονδύλι του ΕΣΠΑ (μία 
διοικητική, μια κοινωνική λειτουργός, τρεις μάγειρες και δύο 
καθαρίστριες). Τουλάχιστον, η κοινωνική υπηρεσία του δήμου 
διαθέτει μια ακόμη επιλογή για να κατευθύνει όσους κρίνει ότι 
έχουν ανάγκη, πέρα από το συσσίτιο της εκκλησίας. 

Ωστόσο το συσσίτιο της εκκλησίας (που ταΐζει γύρω στα 
150 άτομα καθημερινά) δεν ήταν πάντοτε η μοναδική επιλο¬ 
γή. Σύμφωνα με την ιστοσελίδα του δήμου, «ήδη από το έτος 
2009 η Κοινωφελής Επιχείρηση του Δήμου Ν. Φιλαδέλφειας 
στα πλαίσια των κοινωνικών της υπηρεσιών είχε επιτύχει την 
καθημερινή σίτιση 40-45 απόρων ατόμων». Όμως το συσσίτιο 
αυτό λειτούργησε με την ευθύνη της ΚΕΑΝΦ για δύο χρόνια 
μόνο. Μετά οι πολίτες που ωφελούνταν απ’ αυτό δρομολο¬ 
γήθηκαν προς το συσσίτιο της εκκλησίας στην Παναγίτσα και 
προς το κοινωνικό παντοπωλείο του δήμου. Ένα χρόνο μετά 
την κατάργηση του συσσιτίου της Κοινωφελούς, ο Δήμος υπέ¬ 
γραφε το μνημόνιο συνεργασίας με την ΕΠΕΚΣΑ. 

Πρέπει να γίνει εδώ μια επισήμανση: Η υποχρέωση του δή¬ 


μου για συστηματική χαρτογράφηση των αναγκών άμεσης 
κοινωνικής παρέμβασης που αναφέρεται στο πρόγραμμα της 
ΕΠΕΚΣΑ δεν είναι άνευ αξίας. Όμως, αν η δημοτική αρχή είχε 
λάβει μια σοβαρή απόφαση σ’ αυτό το θέμα, δε θα χρειαζόταν 
η ΕΠΕΚΣΑ να ορίζει αυτή την υποχρέωση. 

Βεβαίως κι αυτή η δέσμευση είναι κενό γράμμα: Πώς να 
υλοποιήσει ένα τέτοιο τεράστιο έργο το λιγοστό προσωπικό 
της κοινωνικής υπηρεσίας του δήμου; Πώς να γίνει χαρτογρά¬ 
φηση όταν δεν αρκούν οι εξειδικευμένοι επιστήμονες που θα 
καταγράψουν διαχρονικά την κατάσταση, θα μπορέσουν να 
διαγνώσουν τάσεις και να προλάβουν καταστάσεις; Πώς να 
καταγραφούν οι πραγματικές ανάγκες των θιγμένων από την 
κρίση συμπολιτών μας όταν η ίδια η ίδρυση του συσσιτίου δεν 
ήταν πρωτοβουλία του δήμου που είχε ωστόσο διαγνώσει την 
ανάγκη ύπαρξής του, αλλά μιας εταιρείας που δραστηριοποι¬ 
είται συστηματικά τα τελευταία χρόνια στον χώρο των επιδο¬ 
τούμενων από ευρωπαϊκά λεφτά προγραμμάτων «κοινωνικής 
πολιτικής»; Και τι θα γίνει άραγε του χρόνου που θα ολοκλη¬ 
ρωθεί το πρόγραμμα και τελειώσει η χρηματοδότηση; Για την 
ώρα αυτό το τελευταίο κρίσιμο ερώτημα μένει αναπάντητο. 

Το κοινωνικό παντοπωλείο 

Εκτός από το συσσίτιο της ΕΠΕΚΣΑ, ο δήμος Φιλαδέλφει- 
ας-Χαλκηδόνας διαθέτει και κοινωνικό παντοπωλείο. Η εικόνα 
τους είναι παρόμοια. Πρώτα-πρώτα, υπάρχουν κι εκεί οι αντί¬ 
στοιχες ευχαριστήριες ανακοινώσεις της προέδρου της Κοινω¬ 
φελούς Επιχείρησης του δήμου, όπου είναι ενταγμένο το πα¬ 
ντοπωλείο. Στην πιο πρόσφατη απ’ αυτές, η πρόεδρος γράφει: 
«Ένα μεγάλο ευχαριστώ απ’ εμάς που εθελοντικά δουλεύουμε 
στο Κοινωνικό Παντοπωλείο, προς όλους εσάς που συμβάλα¬ 
τε στην προσπάθειά μας ώστε να κάνουμε τους οικονομικά 
αδύνατους συμπολίτες μας, πιο χαρούμενους αυτές τις άγιες 
ημέρες. Η ανταπόκριση του κόσμου στα καλέσματά μας ήταν 
μεγάλη και έτσι συγκεντρώθηκαν αρκετές ποσότητες τροφί¬ 
μων, που ανακούφισαν μέχρις ενός βαθμού τους οικονομικά 
αδύνατους συμπολίτες μας». 

Ό τονισμός της λέξης «εθελοντικά» δείχνει την αντίληψη 
της διοίκησης για το πώς πρέπει να αντιμετωπιστούν τα φλέ¬ 
γοντα ζητήματα της επιβίωσης των πιο αδύναμων συμπολιτών 
μας. Η αντίληψη αυτή καταγράφεται εύγλωττα και στις εισηγή¬ 
σεις της για τον προϋπολογισμό της κοινωφελούς επιχείρησης 
στο διοικητικό συμβούλιό της: «Η προϋπολογιζόμενη δαπά¬ 
νη για τις ποσότητες τροφίμων και ειδών Παντοπωλείου που 
προβλέπεται ότι θα χρειασθεί να προμηθευτεί το Κοινωνικό 
Παντοπωλείο για διανομή προς τους ωφελούμενους του προ¬ 
γράμματος, εξαρτάται από τις ποσότητες των ειδών που θα 
προσφέρουν διάφοροι χορηγοί κατά την διάρκεια του έτους, 
και ανέρχεται στο συνολικό ποσό των 8.000,00 ευρώ συμπερι¬ 
λαμβανομένου Φ.Π.Α.» (Απόφαση 18/2013 ΚΕΔΦΧ). 

Έτσι, βρισκόμαστε μπροστά στο διασκεδαστικό παράδο¬ 
ξο το ενοίκιο του χώρου του παντοπωλείου να κοστίζει 6.500 
ευρώ τον χρόνο και οι προμήθειες τροφίμων 8.000 ευρώ, 
παρά το γεγονός ότι από το παντοπωλείο παίρνουν τρόφιμα 
πάνω από 300 άτομα τον μήνα. 

Αυτή είναι, όμως, η αντίληψη της διοίκησης του δήμου 
για το πώς λύνονται τα σοβαρότερα κοινωνικά προβλήματα. 
Χωρίς πόρους, χωρίς σχέδιο και με δικαιολογία το ασφυκτικό 
θεσμικό περιβάλλον που διαμόρφωσε ο «Καλλικράτης», η δη¬ 
μοτική αρχή αρμενίζει ενώ καράβια χάνονται. Γιατί η διάλυση 
του κοινωνικού κράτους δεν είναι απλώς συνέπεια της οικονο¬ 
μικής κρίσης, αλλά στρατηγική επιλογή της εξουσίας. Ακριβώς 
τη στιγμή που τα χτυπημένα από την κρίση κοινωνικά στρώ¬ 
ματα έχουν περισσότερες ανάγκες στήριξης απ’ τον δημόσιο 
μηχανισμό, οι δυνατότητες αυτού του μηχανισμού περιορίζο¬ 
νται θεσμικά και οικονομικά. Όι δήμοι και ο τρόπος που (δεν) 
ασκούν σήμερα την αναγκαία κοινωνική πολιτική είναι ίσως το 
χαρακτηριστικότερο παράδειγμα. Όι επερχόμενες δημοτικές 
εκλογές συσκοτίζουν περισσότερο την κατάσταση, καθώς οι 
πολιτευόμενοι και οι εκλογολογούντες προτιμούν να μασάνε, 
παρά να μιλάνε. Θύματα αυτής της υπόθεσης είναι πάντοτε οι 
πεινασμένοι... 

Οιρεπόρτερς 


ΑΝΤΙΜΕΤΩΠΙΣΗ ΓΥΝΑΙΚΩΝ 1: Βήμα χειραφέτησης 
στην Τυνησία: Τρία χρόνια μετά την πτώση του Μπεν Αλί και 
ύστερα από δυο χρόνια διαβουλεύσεων, η Τυνησία απέκτη¬ 
σε καινούργιο σύνταγμα. Στο πρωτοφανές για τον αραβικό 
κόσμο σύνταγμα εντάσσονται η ισότητα της γυναίκας και 
του άνδρα και το δικαίωμα του καθενός να πιστεύει ελεύ¬ 
θερα και να ασκεί τα καθήκοντα όποιας θρησκείας επιθυμεί. 

ΑΝΤΙΜΕΤΩΠΙΣΗ ΓΥΝΑΙΚΩΝ 2: Συνέβη στη Γερμανία, 
τη χώρα του νόμου και της τάξης: Δυο μέρες πριν τα Χρι¬ 
στούγεννα και παρόλο που ήταν ετοιμόγεννη, τη φυλάκι¬ 
σαν. Ο λόγος για μια 17χρονη κοπέλα, που οι μπάτσοι την 
κατηγόρησαν για απόπειρα διάρρηξης. Ήταν μόνη της στο 
κελί την ώρα που ξεκίνησαν οι ωδίνες. Όταν έφτασε ο για¬ 
τρός, η διαδικασία του τοκετού είχε ήδη ξεκινήσει. Τελικά η 
μητέρα και το βρέφος μεταφέρθηκαν στο νοσοκομείο. 

ΔΙΕΘΝΗΣ ΚΑΠΙΤΑΛΙΣΜΟΣ: «Δε φτιάχτηκε για την αγο¬ 
ρά της Ινδίας. Δημιουργήθηκε για τους ασθενείς στη δύση, 
που έχουν τα χρήματα για να το αγοράσουν». Ο λόγος για 
το αντικαρκινικό φάρμακο ΝοχεινεΐΓ της Βαχοτ Αυτό δήλωσε 
η διευθύνουσα σύμβουλος της πολυεθνικής φαρμακοβιο¬ 
μηχανίας Μαρίν Ντέκερς στα τέλη του Γενάρη σε δημόσια 
εκδήλωση. Όποιος νομίζει ότι αυτό είναι η εξαίρεση και όχι 
ο κανόνας, ας το ψάξει λίγο... 

ΔΙΕΘΝΗΣ ΠΟΛΕΜΙΣΤΗΣ ΚΑΤΑ ΠΑΝΤΩΝ: Δέει ότι 
πρέπει να αγοράσουμε ξανά όπλα, δείχνοντας έτσι την «πο¬ 
λιτική βούληση για αποτελεσματικότερη υπεράσπιση της 
Ευρώπης». Είναι ο Αντερς Ράσμουσεν, γενικός γραμματέας 
του ΝΑΤΌ, που δυσανασχέτησε όταν κάποια ευρωπαϊκά 
κράτη έκοψαν τις δαπάνες για τα «αμυντικά» τους συστή¬ 
ματα. Σύμφωνα με το Ράσμουσεν, πρέπει να επενδυθούν 
ξανά περισσότερα (λες και τα είχαμε, άσε και τις μίζες που 
θα έπεφταν ξανά...) για να αντιμετωπιστεί «η τρομοκρατία, 
η πειρατεία και μια δυνητική αστάθεια σε γειτονικές χώρες». 
Το τι σχέση έχουν αυτά με την άμυνα μάλλον το γνωρίζει 
μόνο ο αρχιπολεμιστής του ΝΑΤΌ... 

ΣΥΝΕΠΕΙΕΣ ΤΟΥ ΠΟΛΕΜΟΥ 1: Ποιος θυμάται πότε 
μπήκε το ΝΑΤΌ στο Αφγανιστάν; Ήταν το 2ΘΘ1, με στόχο 
τη δολοφονία του Όσάμα μπιν Αάντεν. Δεν τον βρήκαν τότε 
(τον σκότωσαν το 2Θ11 στο Πακιστάν) αλλά από τότε μέχρι 
και σήμερα σκότωσαν δεκάδες χιλιάδες ανθρώπους, που 
οι περισσότεροι δεν είχαν καμία σχέση με την «τρομοκρα¬ 
τία». Όπως ακριβώς συνέβη ξανά στα μέσα Γενάρη, που το 
ΝΑΤΌ σκότωσε εφτά παιδιά και μία γυναίκα σε αεροπορική 
επίθεση. 

ΣΥΝΕΠΕΙΕΣ ΤΟΥ ΠΟΛΕΜΟΥ 2: Εκτός από τα όπλα χρη 
σιμοποιούν και τις ναρκωτικές ουσίες για να σπείρουν το 
θάνατο. Από την αρχή του πολέμου το 2ΘΘ1 μέχρι και σήμε¬ 
ρα καταστράφηκαν αναρίθμητα εργοστάσια και άλλοι τόποι 
παραγωγής. Όμως η παραγωγή ηρωίνης στο Αφγανιστάν 
φαίνεται να καλπάζει: οι εκτάσεις καλλιέργειάς της αυξή¬ 
θηκαν από τα 8Θ.ΘΘΘ στρέμματα (το 2ΘΘ1) στα 2.Θ9Θ.ΘΘΘ 
στρέμματα (το 2Θ13). Σύμπτωση; Δε νομίζω... 

ΑΓΩΝΕΣ ΣΤΗΝ ΚΛΩΣΤΟΫΦΑΝΤΟΥΡΓΙΑ 1: Στην Κα 
μπότζη, οι περίπου 05Θ.ΘΘΘ εργαζόμενοι της κλωστοϋφα¬ 
ντουργίας απαιτούν τη θέσπιση μηνιαίου μισθού 12Θ ευρώ, 
δηλαδή τα διπλάσια απ όσα παίρνουν ως τώρα. Το κράτος 
φαίνεται αποφασισμένο να διαφυλάξει τα κέρδη των επιχει¬ 
ρήσεων. Μετά από δυο εβδομάδες ειρηνικών διαδηλώσεων, 
ξεκίνησαν οι επιθέσεις της αστυνομίας με γκλοπ και δακρυ- 
γόνα. Τις πρώτες μέρες του 2Θ14 η στρατιωτική αστυνομία 
άνοιξε πυρ και σκότωσε τουλάχιστον τρεις διαδηλωτές. Ση¬ 
μειώνεται ότι 4ΘΘ.ΘΘΘ εργάτες ράβουν για διεθνείς επιχειρή¬ 
σεις μόδας όπως τη ΰΑΡ, τη ΝΐΓο ή την Η&Μ... 

ΑΓΩΝΕΣ ΣΤΗΝ ΚΛΩΣΤΟΫΦΑΝΤΟΥΡΓΙΑ 2: Εν τω 
μεταξύ στο Μπαγκλαντές, οι εργάτες κέρδισαν τη θέσπιση 
κατώτατου μηνιαίου μισθού 68 ευρώ. Πρόκειται για αύξη¬ 
ση 77% σε σχέση με τον προηγούμενο κατώτατο μισθό. 
Μόνο που δεν τον παίρνουν όλοι οι εργαζόμενοι. Σύμφωνα 
με έρευνα που έγινε σε 594 εργοστάσια στην πρωτεύουσα 
Ντάκα και στα περίχωρά της, μόνο το 62% των εργαζόμε¬ 
νων αμείβονται ήδη με τα 68 Ευρώ. Δηλαδή, ο αγώνας συ¬ 
νεχίζεται... 

ΔΙΕΘΝΕΙΣ ΑΝΤΙΦΑΣΙΣΤΕΣ: Κι ένα καλό νέο για το τέ¬ 
λος... Σε κινητοποίηση που έγινε στο τέλος Γενάρη στο 
Δονδίνο, περίπου 1ΘΘ αντιφασίστες μπλόκαραν συγκέ¬ 
ντρωση του αγγλικού φασιστικού κόμματος ΒπϊϊηΗ ΝειΐΐοηειΙ 
ΡείΓΐχ (ΒΝΡ) όπου θα μιλούσε και ο «Φίρερ» του ουγγρικού 
φασιστικού κόμματος ]ο1α1αΐΙ< Γκάμπορ Βόνα. Το ]ο1α1αΐΙ< 
πήρε σχεδόν 1 7% στις τελευταίες εκλογές στην Όυγγαρία. 
Σύμφωνα με δημοσιεύματα του αγγλικού τύπου, το αρχικά- 
θαρμα συνάντησε στο Δονδίνο όχι μόνο στελέχη του ΒΝΡ 
αλλά και της «δικής μας» Χρυσής Αυγής, με σκοπό να τα 
βρούνε για τις ευρωεκλογές... 



ΕΙΑΗΣΕΙΣ 
ΑΠ' ΤΟΝ 
ΥΠΟΛΟΙΠΟ 
ΚΟΣΜΟ 


Η στήλη «Στιγμές από την ιστορία της Νέας Φιλαδέλφειας» λόγω πληθώρας ύλης αναβάλλεται για το επόμενο φύλλο. 


Η διεθνίστρια 

Από τη δραστηριότητα της Στρούγκας 

Μετά από μια σύντομη διακοπή το Δεκέμβρη, όλος ο κόσμος της Στρούγκας επέστρεψε για ακόμα μια φορά στις συνηθισμένες δραστηριότητες. 
Ο πρώτος μήνας του 2014 ήταν γεμάτος από τα γνώριμα πλέον σε όλους παιδικά εργαστήρια, τις κυριακάτικες προβολές του "€ΐηθ δΐΓου§3", 
αλλά και από μία θεατρική παράσταση, ένα χαριστικό παζάρι και τις γνωστές στην τοπική κοινωνία συζητήσεις. 


Συζητήσεις 

Το απόγευμα της 14ης Δεκέμβρη 
άνοιξε ένας κύκλος συζητήσεων με 
κεντρικό θέμα το Άλσος της Νέας Φι¬ 
λαδέλφειας. Επρόκειτο για μια ανοι¬ 
χτή εκδήλωση που πραγματοποιήθη¬ 
κε μετά από έρευνα με τη βοήθεια 
ειδικών συνεργατών. Έγινε μια παρου¬ 
σίαση που αφορούσε την διαδρομή 
του Άλσους στο χρόνο, τις εκάστοτε 
αναπλάσεις μέχρι και την εικόνα του 
σήμερα, πραγματοποιήθηκε ανοιχτή 
εκδήλωση στο χώρο της Στρούγκας. 
Έγινε προσπάθεια προσέγγισης ενός 
αρκετά ευαίσθητου ζητήματος όπως 
είναι αυτό της προστασίας και ανά¬ 
δειξης ενός χώρου που είναι σήμα 
κατατεθέν για την περιοχή μας. Ποια 
είναι η κατάσταση του άλσους σήμε¬ 
ρα, ποια τα προβλήματα που αντιμε¬ 
τωπίζει τώρα και ποια στο παρελθόν; 
Άπό ποιον και τι είδους λύσεις πρέπει 
να επιδιώκουμε να δοθούν; Αυτά, με¬ 
ταξύ άλλων ήταν τα βασικά ερωτήμα¬ 
τα που απασχόλησαν την κουβέντα. 
Κι αυτό ήταν μόνο η αρχή. 

Την επόμενη μέρα, Κυριακή 15/12 
έγινε μία ακόμα συζήτηση, για την 
απεργία των διοικητικών υπαλλήλων 
του Πανεπιστημίου της Αθήνας με 
μέλη της απεργιακής επιτροπής. Οι 
ίδιοι μας εξήγησαν με ποιους όρους 
ξεκίνησαν την απεργία, χωρίς μάλιστα 
καμία παρόμοια εμπειρία για τους πε¬ 
ρισσότερους, πώς αντιμετώπισαν το 
μαστίγιο και το καρότο του Υπουρ¬ 
γού και πώς έφτσαν στην πιο κρίσιμη 
καμπή της να είναι αποφασισμένοι 


να συνεχίσουν μέχρι το τέλος. Κατά 
τη διάρκεια της τετράμηνης σχεδόν 
απεργίας, αυτός ο κόσμος ζυμώθηκε, 
έμαθε τι θα πει περιφρούρηση, έμαθε 
τι θα πει ρήξη με τη συνδικαλιστική 
γραφειοκρατία, έμαθε εν ολίγοις και 
δίδαξε και σε πολλούς ακόμα, τι θα 
πει αγώνας. Παρόλο που κι αυτή η 
απεργία οδηγήθηκε σε ήττα, δε βα¬ 
ραίνει όπως άλλες. Ακριβώς γιατί 
πήγε μέχρι τέλους, κέρδισε ό,τι είχε 
να κερδίσει, δίδαξε και διδάχτηκε και 
αποτελεί πλέον παρακαταθήκη για το 
μέλλον για τους ίδιους, αλλά και για 
άλλους εργαζόμενους. 

Παιδικό εργαστήριι 
12 και 26 Γενάρη 

Το πρώτο παιδικό εργαστήρι της 
χρονιάς είχε χαρακτήρα... επιστημο¬ 
νικό! Όπως πάντα, παίξαμε μαθαί¬ 
νοντας. Τριάντα μικροί επιστήμονες, 
ανακαλύπτοντας τις «μαγικές» ιδιό¬ 
τητες των υλικών, είδαν σταφίδες να 
χορεύουν, δημιούργησαν ηφαίστεια 
με σόδα και ξύδι. Διαπίστωσαν ότι 
τα μπαλόνια δεν σκάνε με τη φωτιά, 
όταν είναι γεμάτα με νερό, ενώ όταν 
έχουν αέρα σκάνε. Στο τέλος, έφτια¬ 
ξαν τα δικά τους αερόστατα. Κάπως 
έτσι, έφτασε το μεσημέρι και ανανεώ¬ 
σαμε το ραντεβού μας για την επόμε¬ 
νη φορά. 

Μετά από δυο βδομάδες οι μι¬ 
κροί μας φίλοι ξαναμαζεύτηκαν στη 
Στρούγκα, αυτή τη φορά όμως, με¬ 
ταμορφωμένοι σε... ζώα. Έτσι, έκαναν 


βόλτα στο δάσος, μίλησαν κι έμαθαν 
γι’ αυτό και την ιδιαίτερη σημασία του 
για τον άνθρωπο. Στο τέλος, έφτια¬ 
ξαν το δικό τους δάσος, με πηλό και 
υλικά της φύσης. 

Οίηβ 

Στο αφιέρωμα του Γενάρη, κοινός 
τόπος ήταν η Ιρλανδία. Στις 12/1, τα¬ 
ξιδέψαμε στο Μπέλφαστ για να πα¬ 
ρακολουθήσουμε την ιστορία που 
εκτυλίσσεται μετά τη δολοφονία ενός 
αμερικανού δικηγόρου ανθρώπινων 
δικαιωμάτων με πρωταγωνιστές τη 
φίλη του και έναν ντετέκτιβ που ψά¬ 
χνουν να βρουν τι κρύβεται πίσω απ 
τη δολοφονία, την ταινία «Κρυφή 
Ατζέντα» του Κεν Δόουτς δηλαδή. 

Στις 26/1 βρεθήκαμε 42 χρόνια 
πίσω, την ημέρα που βρετανοί στρα¬ 
τιώτες άνοιξαν πυρ εναντίον 10.000 
άοπλων διαδηλωτών, με αποτέλεσμα 
14 διαδηλωτές να πεθάνουν και πολ¬ 
λοί ακόμα να τραυματιστούν. Η μέρα 
αυτή έμεινε στην ιστορία ως «Ματω¬ 
μένη Κυριακή» και σηματοδοτεί την 
έναρξη των σκληρών εμφυλιακών 
συγκρούσεων μεταξύ καθολικών και 
προτεσταντών και μέσα απ αυτές, τη 
γέννηση του ΙΚΆ. Τον ίδιο τίτλο είχε 
και η ταινία του Πολ Γκρίνγκρας που 
παρακολουθήσαμε. 

Θεατρική Παράσταση: 

«Μαμά Φρικιό» 

Σαββατόβραδο, 25 Γενάρη και ο 
χώρος της Στρούγκας ήταν γεμάτος 


κόσμο που είχε μαζευτεί από νωρίς. 
Ο λόγος ήταν η εξαιρετικά ενδια¬ 
φέρουσα θεατρική παράσταση του 
Ντάριο Φο '’Μαμά Φρικιό" από την 
ομάδα ΐΠέδΐΓΟ άο νοΐ3ηΐθ|υ0 του 
Ελεύθερου Κοινωνικού Χώρου «Βο¬ 
τανικός Κήπος». Μέσα σε λιγότερο 
από μια ώρα, οι δυο ηθοποιοί με τις 
επιβλητικές υποκριτικές τους παρου¬ 
σίες κατάφεραν να μας περάσουν τα 
συναισθηματικά αδιέξοδα, τα άγχη, 
τις ευθύνες και τις υποχρεώσεις μια 
συζύγου και μητέρας που έχει αφι¬ 
ερώσει τον εαυτό της στην αγάπη 
της οικογένειας της. Μια δικαστική 
περιπέτεια στην οποία εμπλέκεται για 
χάρη του γιου της είναι αρκετή για να 
αποφασίζει να πάρει μια στροφή στη 
ζωή της επιχειρώντας να γίνει φρικιό 
και ζώντας σε κοινόβιο με αγνώ¬ 
στους. Απολαυστική από το πρώτο 
λεπτό μέχρι το τελευταίο! 

Χαριστικό-ανταλλακτικό 

παζάρι 

Μετά την μεγάλη ανταπόκριση που 
είχε το χαριστικό-ανταλλακτικό πα¬ 
ζάρι που δοκιμάσαμε να κάνουμε 
τον περασμένο Δεκέμβρη, αποφασί¬ 
σαμε να ξαναγίνει. Έτσι, την Κυριακή 
26 Γενάρη κι ενώ μέσα στο χώρο 
βρίσκονταν οι μικροί μας φίλοι, έξω 
μαζέψαμε ρούχα, παπούτσια και παι¬ 
χνίδια, πράγματα που δεν χρειαζόμα¬ 
σταν και τα ανταλλάξαμε με άλλα ή τα 
χαρίσαμε σε κόσμο που τα χρειάζεται. 
Κι αυτή τη φορά, η ανταπόκριση ήταν 
η ίδια από τον κόσμο που ήρθε να 


τη σελίδα επιμελήθη κε ο η. και η ε. 

δώσει τα πράγματά του και να πάρει 
άλλα. 

Η συνέλευση της Στρούγκας απο¬ 
φάσισε λοιπόν να καθιερώσει σε συ¬ 
στηματική βάση αυτή τη δραστηριό¬ 
τητα. Έτσι, μια φορά το μήνα ο χώρος 
έξω απ τη Στρούγκα θα γεμίζει με 
πράγματα που θα περιμένουν όποιον 
τα χρειάζεται να τα πάρει. 

Παρακάτω, παραθέτουμε το κεί¬ 
μενο της συνέλευσης για το συγκε¬ 
κριμένο εγχείρημα: 

Το χαριστικό/ανταλλακτικό παζά¬ 
ρι δεν είναι φιλανθρωπία, είναι έκφρα¬ 
ση αλληλεγγύης σε όσους το έχουν 
ανάγκη. Ακόμη είναι μια εναλλακτική 
μορφή οργάνωσης της κοινωνικής 
και οικονομικής μας ζωής. Άρνούμα- 
στε τον καταναλωτισμό, αλλά όχι και 
τα αγαθά που παράγει ο ανθρώπινος 
μόχθος. 

Αντί να φυλάμε, να αποθηκεύουμε 
ή και να αγοράζουμε πράγματα που 
δεν μας είναι απαραίτητα ας προ¬ 
σπαθήσουμε να τα ανταλλάξουμε ή 
να τα χαρίσουμε σε κάποιον που τα 
χρειάζεται δημιουργώντας ρήγματα 
στον ασφυκτικό κλοιό της ατομικής 
ιδιοκτησίας. Άς ενισχύσουμε πρωτο¬ 
βουλίες ανταλλαγής και αλληλεγγύης 
δίνοντας την ευκαιρία και στα ίδια τα 
αντικείμενα να ξεκινήσουν ένα ακόμα 
συναρπαστικό ταξίδι σε διαφορετικά 
χέρια. 

Η επανάχρηση των αγαθών δεν 
είναι αδυναμία ούτε ντροπή, είναι 
ΣΤΟΧΟΣ! 


Ηα δώσουμε ένα τέλος στις 
τρομοεισβολές σε σπίτια αγωνιστών 


Το πρωί της Πέμπτης 30 Γενάρη, έξι 
άνδρες της ασφάλειας μαζί με εισαγγε¬ 
λέα εισέβαλαν σε σπίτι συντρόφου που 
συμμετέχει στην συνέλευση της Στρού¬ 
γκας για έρευνα "κατόπιν ανώνυμης 
καταγγελίας για ύπαρξη εκρηκτικών". Η 
καταγγελία ήταν ανύπαρκτη και μόνο 
πρόφαση αποτελεί, όπως διαπιστώθη¬ 
κε μετά από τηλεφώνημα στο αρμόδιο 
τμήμα. Το σπίτι, στο οποίο εκείνη την 
ώρα βρίσκονταν μόνο οι γονείς του 
συντρόφου, έγινε φύλλο-φτερό, όμως 
τα σαΐνια της αντιτρομοκρατικής δεν 
βρήκαν τίποτα το μεμπτό, διότι δεν 
υπήρχε έτσι κι αλλιώς, κι έφυγαν όπως 
ήρθαν. 

Το περιστατικό αυτό έρχεται να 
προστεθεί σε μια μακρά σειρά παρό¬ 
μοιων ερευνών που εξελίσσονται εδώ 
και μέρες σε όλες τις γειτονιές της Αθή¬ 
νας με πρόσχημα την απόδραση του 
Χριστόδουλου Ξηρού από την φυλακή 
και την υποτιθέμενη προετοιμασία της 
"νέας τρομοκρατίας”. Ο στόχος αυτών 
των ερευνών είναι βέβαια άλλος κι είναι 
διπλός: Από τη μια να επιβληθεί καθε¬ 


στώς φόβου σε όσους δραστηριοποι¬ 
ούνται πολιτικά και κοντράρονται στην 
πράξη με την κυρίαρχη πολιτική κι από 
την άλλη να φοβηθεί και να απωθηθεί ο 
μέσος πολίτης από τέτοιου είδους δρα¬ 
στηριότητες. 

Στο στόχαστρο των «αντιτρομο- 
κρατικών επιχειρήσεων» έχουν μπει 
άτομα που συμμετέχουν ενεργά σε 
αυτοοργανωμένα εγχειρήματα και κα¬ 
ταλήψεις. Οι εισβολές σε σπίτια συ¬ 
ντρόφων, υπερβαίνουν μέσα σε μία 
εβδομάδα τις 40. Δυστυχώς γΓ αυ¬ 
τούς όμως, οι δημιουργοί αυτής της 
"στρατηγικής της έντασης”, οι ίδιοι οι 
εμπνευστές των εισβολών, είναι κατα¬ 
δικασμένοι ν’ αποτύχουν. Γιατί κάθε τέ¬ 
τοιο περιστατικό δεν φοβίζει κανέναν. 
Αντίθετα, μας εξοργίζει. Μας οδηγεί να 
κινούμαστε με μεγαλύτερη συνέπεια 
προς την ανατρεπτική και αγωνιστική 
δράση. 

Γιατί τρομοκρατία δεν είναι ούτε ο 
Ξηρός, ούτε ο Μαζιώτης. Τρομοκρατία 
είναι η φτώχεια, η εξαθλίωση, οι απο¬ 
λύσεις, οι άνεργοι, οι άστεγοι, η κατα¬ 


στολή. Η ίδια η βαρβαρότητα που βιώ- 
νουμε στην καθημερινότητα. Και γιατί 
σε τελευταία ανάλυση η λαϊκή επανα¬ 
στατική αντι-βία ποτέ δεν στράφηκε 
εναντίον του λαού. Πάντα στρεφόταν 
ενάντια στους εχθρούς του και γι’ αυτό 
ακριβώς δεν έχει να φοβηθεί τίποτα. 

Σε λάθος σπίτια λοιπόν ψάχνουν 
για τρομοκράτες. Αν θέλουν να τους 
βρουν δεν έχουν παρά να κοιταχτούν 
στον καθρέφτη. Δεν έχουν παρά να 
αναζητήσουν τις φωνές τους στα δελ¬ 
τία των 8. Το ΟΝΑ που ψάχνουν θα το 
βρουν στις δερμάτινες καρέκλες τους. 

Κι επειδή σήμερα το τοπίο ξεκαθα¬ 
ρίζει στη σκέψη όλο και περισσότερων, 
επειδή όλο και περισσότεροι αντιλαμ¬ 
βάνονται και βιώνουν στο πετσί τους 
την πραγματικότητα, δε θ’ αργήσει η 
στιγμή που όλοι αυτοί θα αρχίσουν ν' 
αντιδρούν. Δε θα αργήσει η στιγμή που 
το ποτάμι των πολλών θα τους παρα¬ 
σύρει. 

Ανακοίνωση της συνέλευσης της 
Στρούγκας, 31 Γενάρη 2014 


Την Κυριακή 9 ΦΧεβάρη στις 7 το απόγευμα η Αντιφασιστική Συνέλευση Νέας Φιλαδέλφειας - Νέας 
Χαλκηδόνας διοργανώνει στο Πνευματικό Κέντρο της Ν. Φιλαδέλφειας (Ν. Τρυπιά 45) εκδήλωση με τίτλο 
"Σπάσανε οι βιτρίνες του καπιταλισμού και πίσω τους φανήκανε εικόνες φασισμού". Θα προβληθεί το ντοκιμαντέρ 
"ΤΗθ ΟΙθδηθΓί" του Κωνσταντίνου Γεωργούση. Στον χώρο θα υπάρχει έκθεση αντιφασιστικού σκίτσου. 


Προσεχώς στη Στρούγκα 

ΠΑΙΔΙΚΟ ΕΡΓΑΣΤΗΡΙ 

Σάββατο 8 Φλεβάρη, 5.30 μμ: Το κουκλοθέατρο «Κα- 
ραμπόλα» παρουσιάζει την παράσταση «Η λίμνη το 
σκάσε» 

Κυριακή 16 Φλεβάρη, 12 το μεσημέρι: Οι γνώριμοί μας 
Τσιριτσάντσουλες παρουσιάζουν την θεατρική παρά¬ 
σταση «Άστροαπεργία». 

Κυριακή 23 Φλεβάρη, 12 το μεσημέρι: Ένας παράξενος 
χαρταετός, λίγο διαφορετικός από τους άλλους θα έρ¬ 
θει στο Παιδικό εργαστήρι της Στρούγκας για να μας 
διηγηθεί τις περιπέτειές του αλλά και για να μας μιλήσει 
για τη σημασία της ελευθερίας. 

ΟΙΝΕ χτιιουσΑ 

Αφιέρωμα «Κεκλεισμένων των θυρών» 

Κινηματογράφος εντός των τειχών μιας κατά τα φαινό¬ 
μενα προστατευμένης κατοικίας, η οποία όμως γίνεται 
πεδίο μάχης μεταξύ κατά τα φαινόμενα ευυπόληπτων 
πολιτών. «Η κόλαση είναι οι άλλοι», είχε πει ο Σαρτρ, κι 
αυτόν τον μήνα διαλέξαμε τρεις ταινίες που τεκμηριώ¬ 
νουν την απόφανση. 

2 Φλεβάρη: «Για όλα φταίει το όνομά σου», των Ματιέ 
Ντελαπόρτ και Άλεξάντρ ντε λα Πατελιέρ (Κωμωδία, 
2Θ12, 1Θ9’) 

16 Φλεβάρη: «Ο Θεός της σφαγής», του Ρομάν Πολάν- 
σκι (Κωμωδία, 2Θ11,8Θ’) 

23 Φλεβάρη: «Ποιος φοβάται τη Βιρτζίνια Γουλφ;», του 
Μάικ Νίκολς (Δράμα, 1966, 13 Γ) 

Οι προβολές ξεκινούν όπως πάντα στις 8 και η είσοδος 
είναι ελεύθερη. 





Το Χαμπέρι, Φύλλο 5> Φλεβάρης 2014 


Αλληλεγγύη στον 
Χάρη Τομπούλογλου; 

Η πρόσφατη σύλληψη δύο «δημοσίων προσώπων» της Νέας Φιλα¬ 
δέλφειας με την κατηγορία του εκβιασμού και της παθητικής δωροδοκίας 
αποτελεί ένα πρώτης τάξης παράδειγμα για την υποκρισία εκείνων που 
διαχειρίζονται ή θέλουν να διαχειριστούν την εξουσία, σε όλα τα επίπεδα, 
κεντρικά ή τοπικά. 

Ο Χάρης Τομπούλογλου, σχετικώς άτυχο ή αποτυχημένο στέλεχος 
της Νέας Δημοκρατίας, με πολιτική δραστηριότητα δεκαετιών στην περιο¬ 
χή, ξεχωρίζει: μέχρι την παραμονή των Χριστουγέννων, προετοιμάζοντας 
την υποψηφιότητά του για τη θέση του δημάρχου Φιλαδέλφειας-Χαλκη- 
δόνας, έπρηξε τ’ αφτιά των πολιτών επαναλαμβάνοντας φορτικά ότι η 
θέση του προέδρου του νοσοκομείου παίδων «Αγλαΐα Κυριάκού» στην 
οποία είχε διοριστεί είναι άμισθη κι ότι αυτός είναι πολύ καλός άνθρω¬ 
πος κι αλτρουιστής όσο δεν πάει. Λεν είπε τίποτε, όμως, ούτε για το υπό 
ποια ιδιότητα βρέθηκε σ’ αυτή τη θέση, ούτε για το βάρος που είχε η 
υπογραφή του, ούτε για το ύψος των δαπανών προμηθειών του εν λόγω 
νοσοκομείου που εξαρτώνταν από τη δική του συγκατάθεση (για να αρ¬ 
χίσουμε να μετράμε μηδενικά, να επισημάνουμε ότι ο προϋπολογισμός 
του 2013 του νοσοκομείου, χωρίς τα προγράμματα του ΕΣΠΑ, είναι κάτι 
λιγότερο από 40 εκατομμύρια ευρώ). Λεν είπε τίποτε - κι ούτε κανείς τον 
ρώτησε - για την γκάμα των υπόλοιπων εξωπολιτικών επαγγελματικών 
ασχολιών του, παρά φιλοτέχνησε μια εικόνα ανιδιοτελούς αγγέλου για 
τον εαυτό του. Έτσι, οι αφελείς συμπολίτες μας που πίστεψαν στην αγγε¬ 
λική μορφή του κ. Τομπούλογλου πρέπει τώρα να φάνε το χαστούκι του 
ανεκδιήγητου «Λεν είμαι εγώ μαλάκας να κονομάνε όλοι από δουλειές κι 
εγώ να μην παίρνω μία» και, ως είθισται, να πέσουν απ’ τα σύννεφα. 

Εκείνοι που δεν πέφτουν απ’ τα σύννεφα και με συνοπτικές διαδικασί¬ 
ες προσπαθούν να ξεφορτωθούν το βαρίδι Τομπούλογλου, είναι το πολι¬ 
τικό κόμμα στο οποίο ανήκε (33 λέξεις ήταν αρκετές για την ανακοίνωση 
της διαγραφής του «ανεξάρτητου» υποψήφιου δήμαρχου από τη Νέα 
Δημοκρατία), αλλά και οι στενοί πολιτικοί του φίλοι, όπως ο εποπτεύων 
το νοσοκομείο υπουργός υγείας Αδωνις Γεωργιάδης, τον οποίο αρκετές 
φορές έχουμε δει στην πόλη μας μαζί με τον κατηγορούμενο πολιτικό. 
Είναι λογικό: στο βρόμικο περιβάλλον της διαπλοκής πολιτικής και οικο¬ 
νομίας μεταξύ κατεργαρέων χρειάζεται ειλικρίνεια, αλλά πώς να αποφύγει 
κανείς τα αλληλοκαρφώματα; 

Παράλληλα, τα κυρίαρχα μέσα ενημέρωσης έκαναν ό,τι μπορούσαν 
για να δημιουργήσουν τη θεαματική εντύπωση ότι ο Χάρης Τομπούλο¬ 
γλου είναι ο πιο διεφθαρμένος εκπρόσωπος του «παλιού πολιτικού προ¬ 
σωπικού», ενώ, βεβαίως, λέμε εμείς, ο συμπολίτης μας είναι απλώς ένα 
καλό παράδειγμα διαπλοκής μεταξύ πολιτικού κόμματος, εργατοπατερι- 
κού συνδικαλισμού, στενής κρατικής μηχανής και ευρύτερων σχημάτων 
που διαχειρίζονται αρκετούς πόρους, όπως το ίδρυμα Π. δ< Α. Κυριάκού. 

«Πνεύμα και ηθική» δηλαδή από τους δυο διαπομπευμένους συμπο¬ 
λίτες, που θυμίζουν τον χαρακτήρα που υποδύθηκε ο Βασίλης Αυλωνί- 
της στην «Ωραία των Αθηνών»: εικόνα κι ομοίωση της διαφθοράς του 
υπάρχοντος πολιτικοοικονομικού συστήματος, καμπανάκι για όλους 
όσους δεν διακρίνουν το αδιέξοδο που οδηγούμαστε ως κοινωνία όσο 
εμείς οι από κάτω αφήνουμε τους κυρίαρχους να αναπαράγουν την εξου¬ 
σία τους ανενόχλητοι με τις παλιές, καλές, δοκιμασμένες μεθόδους του 
παρελθόντος. 

Κυκλοφορεί και η άποψη ότι πρέπει να κρατήσουμε επιφύλαξη ανα¬ 
μένοντας την έκβαση της ποινικής δίκης, διότι ο κατηγορούμενος είναι 
αθώος μέχρι της αποδείξεως του εναντίου, σύμφωνα με μια αρχή της 
αστικής νομικής επιστήμης. Είναι όμως πάντα έτσι; Είναι μήπως πρωτοφα¬ 
νής η καταδίκη Τομπούλογλου από τα τηλεδικεία και τους εισαγγελάτους; 
Η απάντηση είναι αρνητική, για όσους παρακολουθούν τη λειτουργία του 
αστυνομικοδικαστικού μηχανισμού και τη σχέση του μετά κυρίαρχα μέσα 
ενημέρωσης: αυτό το σύμπλεγμα, ανάλογα με τις εντολές που λαμβάνει 
και τις σκοπιμότητές που θέλει να εξυπηρετήσει, βρίσκει πάντοτε τον τρό¬ 
πο να επιτελέσει τον σκοπό του - μόνο που καμιά φορά, όπως αυτή την 
εποχή, τα θύματά του βρίσκονται μεταξύ των πιο αδύναμων κρίκων των 
προνομιούχων τάξεων και των παρατρεχάμενών τους. 

Κατά τ’ άλλα, υπάρχουν μυριάδες παραδείγματα όπου το αστικό 
«τεκμήριο της αθωότητας» έχει θυσιαστεί στην διαδεδομένη αντίληψη 
ότι «δεν υπάρχει καπνός χωρίς φωτιά», με μια επιλεκτική πάντοτε και 
συνδυασμένη λειτουργία αστυνομίας, δικαστών και κυρίαρχων μέσων 
ενημέρωσης. Στόχος αυτών των μεθοδεύσεων είναι συνήθως αναρχικοί 
κοινωνικοί αγωνιστές, τους οποίους τα κυρίαρχα μέσα ενημέρωσης δεν 
διστάζουν να διαπομπεύσουν, χωρίς φυσικά να τους αποκαταστήσουν 
ποτέ όταν οι δικαστικές αρχές τους απαλλάσσουν ή τους αθωώνουν... 

Αν ισχύει αδιακρίτως το τεκμήριο της αθωότητας αναμένουμε από 
τους πολιτικούς φίλους του Χάρη Τομπούλογλου κι όλους εκείνους που 
«έπεσαν απ’ τα σύννεφα» με τη δίωξή του, αλλά στηρίζουν σήμερα το 
σενάριο της σκευωρίας, να είναι πιο προσεκτικοί την επόμενη φορά που 
θα καταπίνουν αμάσητα τα σενάρια της αντιτρομοκρατικής για μικρότε¬ 
ρες ή μεγαλύτερες υποθέσεις, από τη Μαρφίν ως τη ληστεία μετά φόνου 
της Πάρου, από τις «γιάφκες» των καταλήψεων ως τους «συνεργούς» 
του Χριστόδουλου Ξηρού που ελέγχονται κατά δεκάδες τις τελευταίες 
εβδομάδες. 

Πέρα όμως από αυτό, η πτώση του Χάρη Τομπούλογλου (διότι περί 
πτώσης πρόκειται, για όσους δεν το έχουν ακόμη συνειδητοποιήσει) μας 
δίνει μια εξαιρετική ευκαιρία να συζητήσουμε για την ποιότητα και το ποι¬ 
όν ενός μέρους, τουλάχιστον, των προσώπων που διεκδικούν την ψήφο 
των πολιτών, ειδικά μάλιστα λίγο πριν τις δημοτικές εκλογές. Και να ξα- 
ναθέσουμε, φυσικά, το κεντρικό ερώτημα της εποχής μας: Ως πότε πα¬ 
λικάρια να ζούμεν στα στενά ίτοό μας έχουν μαντρώσει αυτοί που φιλο¬ 
δοξούν να μας κυβερνούν; Και πότε, επιτέλους, θα πάρουμε την υπόθεση 
της ζωής μας στα χέρια μας; 

π. 


Πρωτογενές πλεόνασμα: 
σωτηρία ή καταδίκη; 


Σκοπός δημιουργίας του άρθρου είναι η κριτική ανάλυση 
και η επιδίωξη της γνώσης, που αποτελούν δυναμίτη στα 
θεμέλια του υπάρχοντος συστήματος. 

Εκτοξεύεται διαρκώς δια στόματος πολιτικών προσώ¬ 
πων και δημοσιογράφων, κατακρεουργείται η ακριβής ση¬ 
μασία του και είναι ίσως το πιο κλασικό μέσο κυβερνητικής 
προπαγάνδας αυτό το διάστημα. Τι είναι άραγε; Θα προ¬ 
σπαθήσουμε να διασαφηνίσουμε εδώ τον συγκεκριμένο 
οικονομικό όρο. Αμεση απόρροια αυτής της διασαφήνισης 
είναι η αποδόμηση των επιχειρημάτων της κυβέρνησης και 
των συμμάχων της. 

Ας φανταστούμε το κράτος σαν επιχείρηση. Όπως κάθε 
επιχείρηση, έχει έσοδα και έξοδα. Τα έσοδα του προέρχονται 
από τους άμεσους φόρους (φόρος εισοδήματος) και έμμε¬ 
σους φόρους (π.χ ΦΠΑ, διάφοροι φόροι κατανάλωσης), τις 
εισφορές κοινωνικής ασφάλισης και την φορολόγηση των 
επιχειρηματικών κερδών. Τα έξοδα του προέρχονται από 
αγορές αγαθών και υπηρεσιών, μεταβιβαστικές πληρωμές 
και τους τόκους για την κάλυψη του δημόσιου χρέους. Εάν 
οι δαπάνες είναι μεγαλύτερες από τα έσοδα, τότε δημιουρ- 
γείται δημοσιονομικό έλλειμμα, ενώ όταν αυτή η διαδικασία 
συστηματοποιείται δημιουργείται δημόσιο χρέος. Αρα το 
κράτος-επιχείρηση πρέπει εκτός από το να παράγει περισσό¬ 
τερα έσοδα από ό,τι δαπάνες, πρέπει επίσης να αποπληρώσει 
το χρέος και αυτό το επιτυγχάνει μέσω δανεισμού (εσωτερι¬ 
κού ή εξωτερικού). Αν τώρα, για λόγους απλοποίησης, δεν 
συνυπολογίσουμε τις μεταβιβαστικές πληρωμές, μπορούμε 
να πούμε ότι το έλλειμμα εξαρτάται θετικά (όταν μεγαλώνει 
το ένα μέγεθος μεγαλώνει και το άλλο) από τις πληρωμές 
των τόκων για την κάλυψή του και τις κρατικές δαπάνες και 
αρνητικά από τους φόρους. Η διαφορά μεταξύ των φόρων 
και των κρατικών δαπανών (χωρίς να συνυπολογίζονται τα 


τοκοχρεολύσια) καλείται πρωτογενές πλεόνασμα. 

Τι δείχνει όμως αυτός ο τόσο πολυφορεμένος οικονο¬ 
μικός όρος; Το πρωτογενές πλεόνασμα είναι ένας δείκτης 
θυσίας του ελληνικού λαού. Η άκρατη υπερφορολόγηση και 
γενικά η δημοσιονομική πολιτική που ακολουθείται, κάτω 
από τις επιταγές των μνημονιακών εταίρων της Ελλάδας, 
το μόνο που καταφέρνει είναι να ρουφάει μέχρι τελευταί¬ 
ας ρανίδας το αίμα των κατώτερων τάξεων. Στην ουσία 
το πρωτογενές πλεόνασμα (στην Ελλάδα) δεν αποδεικνύει 
και ούτε δημιουργεί προσδοκίες για τίποτα, αν σκεφτούμε 
πως τα δημοσιονομικά στοιχεία από την εποχή της ένταξης 
της χώρας στην ΟΝΕ (2001) παραπλανούν διαρκώς, ενώ 
υπάρχουν δαπάνες «κάτω από το τραπέζι», που ουσιαστικά 
επιβαρύνουν το χρέος. Το σημαντικότερο είναι ότι το πρω¬ 
τογενές πλεόνασμα των 603 εκατ. ευρώ δεν «αγγίζει» το 
δημόσιο χρέος των 350 δις. Με απλά λόγια θα χρειαστούν 
πρωτογενή πλεονάσματα δραματικά υψηλότερα για να στα¬ 
θεροποιηθεί αρχικά και εν συνεχεία να αρχίσει να μειώνεται 
το δημόσιο χρέος. 

Πρακτικά λοιπόν, με πρόσχημα την οικονομική σταθε¬ 
ρότητα και την ανάπτυξη ο κ. Σαμαράς χαράσσει το μάρ¬ 
μαρο της ταφόπλακας του ελληνικού λαού. Δεν υπάρχουν 
θυσίες που ανήκουν στο παρελθόν, όπως ισχυρίζεται, αλλά 
βασανιστικός και αργός θάνατος σε βάθος ετών. Απ’ όλα 
αυτά, σε συνδυασμό με τις ανισότητες που επικρατούν όσον 
αφορά το ποιος «πληρώνει την κρίση» και το πώς η φο¬ 
ρολογική πολιτική αντιμετωπίζει διαφορετικά εισοδηματικές 
τάξεις, πλήττοντας πάντα τις κατώτερες και εξαφανίζοντας 
ενίοτε κάποιες άλλες (π.χ. μεσαία τάξη), προκύπτει η ανάγκη 
για ριζική αλλαγή του αυτοκαταστροφικού καπιταλιστικού 
συστήματος. 

Ρασκ. 



Μια απεργία αλλιώτικη απ' τις άλλες 


Στην μνήμη των απανταχού ποδοσφαιρόφιλων θα μείνει 
χαραγμένος ο αγώνας ανάμεσα στην γηπεδούχο Ρασίνγκ 
Σανταντέρ και την φιλοξενούμενη Ρεάλ Σοσιεδάδ για τα 
προημιτελικά του κυπέλλου Ισπανίας, ο οποίος - υπό κανο¬ 
νικές συνθήκες - θα διεξαγόταν την Πέμπτη 30 Ιανουαρίου 
2014. Την ημέρα αυτή επέλεξαν οι παίχτες της Σανταντέρ 
για να εκφράσουν την δυσαρέσκειά τους απέναντι στην δι¬ 
οίκηση της ομάδας για την υφιστάμενη κατάσταση. 

Η διοίκηση και ιδίως ο πρόεδρος της ομάδας έχει απο- 
δειχθεί παντελώς αφερέγγυος και ανακόλουθος στις δε¬ 
σμεύσεις που κατά καιρούς έχει δώσει στους παίχτες και το 
προπονητικό επιτελείο για καταβολή των δεδουλευμένων 
τους, καθώς παραμένουν επί μήνες απλήρωτοι. Μάλιστα, 
σε συνάντηση με τον πρόεδρο της ομάδας, Ανχέλ Ααβίν, 
εκπρόσωποι των παιχτών του διεμήνυσαν πως είναι ανεπι¬ 
θύμητος στον σύλλογο και τον κάλεσαν να παραιτηθεί, τονί¬ 
ζοντας πως αν δεν αλλάξει η κατάσταση μέχρι τον αγώνα με 
την Σοσιεδάδ, δεν προτίθενται να αγωνιστούν. 

Δέσμευση, την οποία οι παίχτες της Σανταντέρ επρόκειτο 
να τηρήσουν στο έπακρο. Απόντος του προέδρου της ομά¬ 
δας, ο οποίος προφανώς γνώριζε τι επίκειται και αποφάσισε 
ναλάμψει διά της απουσίας του στον εν λόγω αγώνα, οι βα¬ 
σικοί παίχτες της Σανταντέρ συγκεντρώθηκαν στο κέντρο 
του γηπέδου και παρέμειναν εκεί αγκαλιασμένοι, ενώ παρεμ- 
φερώς αντέδρασαν και οι αναπληρωματικοί με τον προπο¬ 
νητή της ομάδας. Ο διαιτητής της αναμέτρησης καθώς και 
οι παίχτες της Σοσιεδάδ, μη γνωρίζοντας την απόφαση των 
αντιπάλων τους, σάστισαν μπροστά στο πρωτοφανές αυτό 
θέαμα. 

Κατόπιν συζητήσεως με τον αρχηγό των γηπεδούχων 
κι αφού συνειδητοποίησε πως η απόφαση των παιχτών της 
Σανταντέρ ήταν αμετάκλητη, αποφάσισε να διακόψει τον 
αγώνα και να τον κατακυρώσει υπέρ της Σοσιεδάδ. Το γεγο¬ 
νός αυτό ελάχιστη σημασία έχει καθώς πρέπει να σταθού¬ 
με στην αντίδραση των φιλοξενουμένων, οι οποίοι αμέσως 
μετά το σφύριγμα του διαιτητή έσπευσαν στους αντιπάλους 


προκειμένου να τους αγκαλιάσουν, εκφράζοντας με αυτόν 
τον τρόπο την έμπρακτη συμπαράστασή τους στην κατά¬ 
σταση που βιώνουν οι - κατά τ’ άλλα - συνάδελφοί τους. 

Ευχάριστη έκπληξη αποτέλεσε η αντίδραση των οργα¬ 
νωμένων οπαδών της Ρασίνγκ, καθώς - κρίνοντας εξ ιδίων 
τα αλλότρια - περιμέναμε σπαραξικάρδιους θρήνους περί 
«μαύρης σελίδας στην ιστορία της ομάδας», αλλά και «αχά¬ 
ριστους παίχτες». Εντούτοις, το θερμό χειροκρότημα που 
εισέπραξαν οι παίχτες καθ’ όλη την διάρκεια της πρωτότυ¬ 
πης αυτής διαμαρτυρίας τους, τους ώθησε στο να κατευ- 
θυνθούν προς την κερκίδα, όπου και γνώρισαν την πλήρη 
αποθέωση από τους παρευρισκομένους. Αλλωστε, είναι 
γνωστό πως οι οργανωμένοι οπαδοί της Σανταντέρ έχουν 
κατανοήσει τις δυσμενείς συνθήκες κάτω από τις οποίες 
αγωνίζονται οι παίχτες της ομάδας του και ως εκ τούτου 
έχουν στοχοποιήσει τον πραγματικό υπαίτιο, τον πρόεδρο, 
εναντίον του οποίου έχουν κατευθυνθεί με άγριες διαθέσεις 
σε πολλούς εντός έδρας αγώνας. 

Και οι ίδιοι, όντας εργαζόμενοι προφανώς, αντιλαμβάνο¬ 
νται τις δυσκολίες που αντιμετωπίζουν οι παίχτες της ομά¬ 
δας, που σε τελική ανάλυση δεν αγωνίζονται και σε κάποιο 
μεγαθήριο του ισπανικού ποδοσφαίρου ώστε να αμείβονται 
με πακτωλό χρημάτων. Η αντίδραση αυτή των οπαδών της 
Σανταντέρ, η οποία αποπνέει υγεία, είναι ένα άκρως ενθαρ¬ 
ρυντικό δείγμα καθώς αποτελεί σημάδι πως οι οπαδοί δεν 
περιχαρακώνονται εν τέλει εντός του δόγματος «πάνω απ’ 
όλα η ομάδα». 

ΥΓ: Επί του πιεστηρίου πληροφορηθήκαμε πως η ομο¬ 
σπονδία τιμώρησε την Ρασίνγκ με αποκλεισμό ενός έτους 
από το κύπελλο Ισπανίας και χρηματικό πρόστιμο 3.000 
ευρώ, παρά τις εκκλήσεις του προπονητή της. Πάκο Φερνά- 
ντεθ, ο οποίος δήλωσε πως «Οι παίχτες απλώς διεκδίκησαν 
την αξιοπρέπειά τους». Μάλιστα, την άποψη αυτή φαίνεται 
να συμμερίζεται και η ομοσπονδία καθώς κανείς παίχτης δεν 
τιμωρήθηκε. 




